नई दिल्ली। हिमाचल (Himachal) में किशन कपूर (Kishan Kapoor)के संसद के लिए चुने जाने और अनिल शर्मा के मंत्रिमंडल से इस्तीफा देने के बाद जयराम कैबिनेट (Jai Ram Cabinet) के दो पदों के लिए लार टपकाए बैठे विधायकों (MLA) के लिए अंदर की खबर यह है कि हमीरपुर की लॉटरी लग सकती है। चंबा-सिरमौर से उल्टफेर किया जा सकता है। प्रेम कुमार धूमल के चुनाव हारने के बाद से हमीरपुर जिला बैकफुट पर चल रहा है, जिले को प्रतिनिधित्व देने के लिए एक को यहां से पिक करने की बात हो रही है। अब नरेंद्र ठाकुर या कमलेश कुमारी में से ही एक का चयन होना है। नरेंद्र पुराने खिलाड़ी होने लगे हैं, पार्टी के वरिष्ठ नेता रहे जगदेव ठाकुर के बेटे हैं। कमलेश पहली मर्तबा जीतकर आई हैं, ऐसे में उनका दावा हलका दिखता है।
खैर हमीरपुर (Hamirpur) के अलावा सिरमौर व चंबा में उल्टफेर की भी बात हो रही है। सिरमौर को डॉ. राजीव बिंदल के रूप में विधानसभा का स्पीकर पद मिला है,लेकिन वह चाहते हैं कि कैबिनेट में जगह मिले। एक और थ्योरी पर बात चल रही है वो ये कि चंबा (Chamba)को डिप्टी स्पीकर की जगह कैबिनेट में जगह दी जाए, कांगड़ा (Kangra) को इसलिए ज्यादा तवज्जों नहीं मिल रहा,चूंकि पहले ही प्रतिनिधित्व का शेयर बराबर बना हुआ है। ये तमाम बाते हैं जो अभी अंदरखाते चल रही हैं। अभी तय कुछ नहीं है, बस चिंतन-मंथन चल रहा है। सीएम जयराम ठाकुर सप्ताहभर दिल्ली में इसी थ्योरी पर काम करेंगे।